CELEX: 31989R3280
Language: el
Date: 1989-10-24 00:00:00
Title: Κανονισμός (ΕΟΚ) αριθ. 3280/89 του Συμβουλίου της 24ης Οκτωβρίου 1989 περί καθορισμού, για την περίοδο εμπορίας 1989/90, της αντιπροσωπευτικής τιμής αγοράς και της τιμής κατωφλίου του ελαιολάδου, καθώς και των ποσοστών του ποσού ενισχύσεως στην κατανάλωση που πρέπει να λαμβάνεται υπόψη σύμφωνα με το άρθρο 11 παράγραφοι 5 και 6 του κανονισμού (ΕΟΚ) αριθ. 136/66/ΕΟΚ

Avis juridique important

|

31989R3280

Κανονισμός (ΕΟΚ) αριθ. 3280/89 του Συμβουλίου της 24ης Οκτωβρίου 1989 περί καθορισμού, για την περίοδο εμπορίας 1989/90, της αντιπροσωπευτικής τιμής αγοράς και της τιμής κατωφλίου του ελαιολάδου, καθώς και των ποσοστών του ποσού ενισχύσεως στην κατανάλωση που πρέπει να λαμβάνεται υπόψη σύμφωνα με το άρθρο 11 παράγραφοι 5 και 6 του κανονισμού (ΕΟΚ) αριθ. 136/66/ΕΟΚ  

Επίσημη Εφημερίδα αριθ. L 320 της 01/11/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3280/89 ΤΟΥ ΣΥΜΒΟΥΛΙΟΥ  της 24ης Οκτωβρίου 1989  περί καθορισμού, για την περίοδο εμπορίας 1989/90, της αντιπροσωπευτικής τιμής αγοράς και της τιμής κατωφλίου του ελαιολάδου, καθώς και των ποσοστών του ποσού ενισχύσεως στην κατανάλωση που πρέπει να λαμβάνεται υπόψη σύμφωνα με το άρθρο 11 παράγραφοι 5 και 6 του κανονισμού αριθ. 136/66/ΕΟΚ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργάνωσης αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 4 παράγραφος 4 δεύτερο εδάφιο και το άρθρο 11 παράγραφος 6,  την πρόταση της Επιτροπής,  Εκτιμώντας:  ότι η αντιπροσωπευτική τιμή αγοράς πρέπει να καθορίζεται σύμφωνα με τα κριτήρια που προβλέπονται στο άρθρο 7 του κανονισμού αριθ. 136/66/ΕΟΚ·  ότι η τιμή κατωφλίου πρέπει να καθοριστεί έτσι ώστε η τιμή πώλησης του εισαγόμενου προϊόντος να είναι, στον τόπο διέλευσης από τα σύνορα που καθορίζεται κατ' εφαρμογή του άρθρου 9 του κανονισμού αριθ. 136/66/ΕΟΚ, στο επίπεδο της αντιπροσωπευτικής τιμής αγοράς, λαμβανομένης υπόψη της επίπτωσης των μέτρων που αναφέρονται στο άρθρο 11 παράγραφος 6 του εν λόγω κανονισμού·  ότι η εφαρμογή των κριτηρίων αυτών οδηγεί στον καθορισμό της αντιπροσωπευτικης τιμής αγοράς και της τιμής κατωφλίου στα επίπεδα που αναφέρονται στο άρθρο 1 του παρόντος κανονισμού·  ότι, δυνάμει του άρθρου 11 παράγραφοι 5 και 6 του κανονισμού αριθ. 136/66/ΕΟΚ, ένα ποσοστό του ποσού της ενίσχυσης στην κατανάλωση πρέπει να προορίζεται, κατά τη διάρκεια κάθε ελαιοκομικής περιόδου εμπορίας, αφενός, για τη χρηματοδότηση των αναγνωρισμένων επαγγελματικών οργανισμών που αναφέρονται στην παράγραφο 3 του εν λόγω άρθρου και, αφετέρου, για τη χρηματοδότηση δράσεων για την προώθηση του ελαιολάδου στην Κοινότητα· ότι θα πρέπει να καθοριστούν τα εν λόγω ποσοστά για την περίοδο εμπορίας 1989/90,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1989/90, η αντιπροσωπευτική τιμή αγοράς και η τιμή κατωφλίου του ελαιολάδου καθορίζονται ως εξής:  - αντιπροσωπευτική τιμή αγοράς: 190,61 Ecu ανά 100 kg,  - τιμή κατωφλίου: 189,43 Ecu ανά 100 kg.  Άρθρο 2  1. Για την περίοδο εμπορίας 1989/90, το ποσοστό της ενίσχυσης στην κατανάλωση που αναφέρεται στο άρθρο 11 παράγραφος 5 του κανονισμού αριθ. 136/66/ΕΟΚ καθορίζεται σε 1,4 %.  2. Για την περίοδο εμπορίας 1989/90, το ποσοστό της ενίσχυσης στην κατανάλωση που διατίθεται για τις δράσεις που αναφέρονται στο άρθρο 11 παράγραφος 6 του κανονισμού αριθ. 136/66/ΕΟΚ καθορίζεται σε 4 %.  Άρθρο 3  Ο παρών κανονισμός αρχίζει να ισχύει την 1η Νοεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 24 Οκτωβρίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 280 της 29. 9. 1989, σ. 2.